
R A P O R T
cu privire la proiectul de hotărâre privind alegerea viceprimarului orașului Deta
Având în vedere prevederile art. 152 din O.U.G. nr. 57/2019 privind Codul Administrativ, cu modificările și completările ulterioare, care prevăd că 

“(1) Viceprimarul este subordonat primarului şi, în situaţiile prevăzute de lege, înlocuitorul de drept al acestuia, situaţie în care exercită, în numele primarului, atribuţiile ce îi revin acestuia. Primarul poate delega o parte din atribuţiile sale viceprimarului.
(2) Viceprimarul este ales, prin vot secret, cu majoritate absolută, din rândul membrilor consiliului local, la propunerea primarului sau a consilierilor locali.
(3) Exercitarea votului se face pe bază de buletine de vot. Alegerea viceprimarului se realizează prin hotărâre a consiliului local.”
  Tinând seama de Încheierea nr. 1727/20.10.2020 a Judecătoriei Deta privind validarea consilierilor locali ai Consiliului local al orașului Deta, precum și de Ordinul Prefectului județului Timiș nr.747/04.11.2020 prin care se constată îndeplinirea condițiilor legale de constituire a Consiliului Local al Orașului Deta;
Având în vedere cererea de demisie a actualului viceprimar, având ca rezultat vacantarea functiei de viceprimar al orașului Deta, pentru bunul mers al administrației locale, se impune alegerea prin vot secret a unui nou viceprimar al orașului Deta care va prelua, potrivit Ordinului Prefectului Județului Timiș nr.102/26.03.2021 privind încetarea mandatului de primar al orașului Deta, atribuțiile primarului.

